
Előterjesztés

a hivatali helyiségen kívüli és a hivatali munkaidőn kívül történő házasságkötés engedélyezésének szabályairól, a többletszolgáltatás díjáról szóló  21/2016. (IX.30.) önkormányzati rendelet módosítására

Martfű Város Önkormányzata Képviselő-testületének 
2018. április 26-i ülésére


























Véleményező: Pénzügyi, Ügyrendi és Városfejlesztési Bizottság

Döntéshozatal: minősített többség 

Tárgyalás módja: nyilvános ülés




Általános indokolás

Martfű Város Önkormányzata Képviselő-testületének a hivatali helyiségen kívüli és a hivatali munkaidőn kívül történő házasságkötés engedélyezésének szabályairól, a többletszolgáltatás díjairól szóló 21/2016.(IX.30.) önkormányzati rendelet módosításához


Martfű Város Önkormányzatának Képviselő-testülete 2016. szeptember 30-i ülésén alkotta meg a hivatali helyiségen kívüli és a hivatali munkaidőn kívül történő házasságkötés engedélyezésének szabályairól, a többletszolgáltatás díjáról szóló 21/2016.(IX.30.) önkormányzati rendeletét. A rendeletnek az elmúlt évek tapasztalatai alapján szükségessé vált a szolgáltatási díj fizetés módjára és határidejére vonatkozó módosítása.


Részletes indokolás 

1.§-hoz: A szolgáltatási díj fizetés módjaira és határidejére vonatkozó új szabályozást tartalmazza.

2. §-hoz: A rendelet módosítása hatályba léptetésének időpontját szabályozza.


Előzetes hatásvizsgálat

Martfű Város Önkormányzata Képviselő-testületének a hivatali helyiségen kívüli és a hivatali munkaidőn kívül történő házasságkötés engedélyezésének szabályairól, a többletszolgáltatás díjairól szóló 21/2016.(IX.30.) önkormányzati rendelet módosításához


1. Társadalmi, gazdasági és költségvetési hatások:

A rendelet módosításával az ügyfelek számára egyszerűbbé válik a szolgáltatási díj megfizetése, amely a korábbi, személyes megjelenéssel járó házipénztári befizetés helyett a banki átutalást és a csekken történő befizetést teszi lehetővé. Ezzel az új szabályozással, az ügyfelek személyes megjelenésének mellőzésével a házipénztár működtetéséhez kapcsolódó adminisztrációs teher is és a készpénzforgalom is csökkenthető a Pénzügyi és Adóügyi Irodánál, amely költségvetési megtakarítást jelent a Polgármesteri Hivatal számára.

2. Környezeti és egészségügyi következmények:

Környezeti és egészségügyi következmények nincsenek.

3. Adminisztratív terheket befolyásoló hatások:

A rendelet módosításával az adminisztrációs teher csökken.

4. A rendelet módosításának szükségessége, elmaradásának várható következményei:

A rendelet módosítása jogszabályi rendelkezések alapján nem kötelező. Elmaradása esetén nem biztosítható a személyes megjelenés nélküli, egyszerűbb díjfizetési lehetőség az ügyfelek számára, valamint ennek következményeként a készpénzforgalom és az adminisztrációs teher csökkenése a Polgármesteri Hivatal Pénzügyi és Adóügyi Irodáján.

5. A rendelet alkalmazásához szükséges személyi, szervezeti, tárgyi és pénzügyi feltételek:

A személyi, szervezeti, tárgyi és pénzügyi feltételek adottak.



Martfű, 2018. április 16.

                                                                                                       Szász Éva


































MARTFŰ VÁROS ÖNKORMÁNYZATA
KÉPVISELŐ-TESTÜLETÉNEK

____/2018.(___.___.) önkormányzati rendelete

a hivatali helyiségen kívüli és a hivatali munkaidőn kívül történő házasságkötés engedélyezésének szabályairól, a többletszolgáltatás díjairól szóló 21/2016. (IX. 30.) önkormányzati rendelet módosításáról


Martfű Város Önkormányzatának Képviselő-testülete az Alaptörvény 32. cikk (2) bekezdésében meghatározott feladatkörében eljárva az anyakönyvi eljárásról szóló 2010. évi I. törvény 19. § (2) bekezdésében és a 96. §-ában kapott felhatalmazás alapján, a hivatali helyiségen kívüli és a hivatali munkaidőn kívül történő házasságkötés engedélyezésének szabályairól, a többletszolgáltatás díjairól szóló 21/2016. (IX.30.) önkormányzati rendeletét az alábbiak szerint módosítja:

1. § Martfű Város Önkormányzata Képviselő-testületének a hivatali helyiségen kívüli és a hivatali munkaidőn kívül történő házasságkötés engedélyezésének szabályairól, a többletszolgáltatás díjairól szóló 21/2016. (IX.30.) önkormányzati rendelete 3. § (4) bekezdése helyébe a következő bekezdés lép:

3. § (4) A díjat az anyakönyvvezető közreműködését engedélyező jegyzői döntés kézhezvételét követően legkésőbb a házasságkötés napját megelőző 8. napig a Martfűi Polgármesteri Hivatal CIB Banknál vezetett, 10700309-67021965-51100005 számú számlájára kell átutalni, vagy készpénz átutalási megbízással teljesíteni. 

Záró rendelkezések
2. § E rendelet a kihirdetését követő napon lép hatályba és a hatályba lépését követő napon hatályát veszti.


	Dr. Papp Antal	Szász Éva
	polgármester	jegyző

